Alicia Vikander

Alicia Amanda Vikander (født 3. oktober 1988 i Göteborg i Sverige) er en svensk skuespiller og danser.

Hun spilte Lara Croft i Tomb Raider. Vikander spilte i svenske kortfilmer og TV-serier, og ble kjent i Nord-Europa for rollen som Josefin Björn-Tegebrandt i den svenske dramaserien Andra avenyn (2008–2010). Hun vant en Guldbagge for beste kvinnelige hovedrolle for rolletolkningen i filmdebuten Till det som är vackert (2010).

I 2012 spilte hun Caroline Mathilde av Danmark og Norge i den danske dramafilmen En kongelig affære med Mads Mikkelsen, samt prinsessen Kitty i Anna Karenina (2012) med Keira Knightley og Jude Law. Hun ble nominert til en British Academy Film Award for beste nykommer for En kongelig affære, som også ble nominert til Oscar for beste fremmedspråklige film. I 2013 spilte hun i den svenske dramafilmen Hotell, samt The Fifth Estate, en biografisk film om Julian Assange. I 2014 spilte hun i Seventh Son - Den siste lærling med Jeff Bridges og Julianne Moore. Vikander var aktuell for rollen som Snehvit i Snow White and the Huntsman (2012), men rollen ble til slutt gitt til Kristen Stewart.

Hun vant en Oscar for beste kvinnelige birolle i 2016 for rollen i Den danske piken. Vikander fikk også oppmerksomhet for rollen i Ex Machina, og ble blant annet nominert til en Golden Globe for denne rolletolkningen. I 2016 spilte hun i dramafilmen The Light Between Oceans og Jason Bourne.

Hun er pr. mars 2016 sammen med skuespilleren Michael Fassbender.I 2017 giftet de seg.

Filmografi

Filmer 
 Till det som är vackert (2009) .... Petra
 Kronjuvelerna (2011) .... Fragancia Fernandez
 En kongelig affære (2012) .... Caroline Mathilde
 Anna Karenina (2012) .... Kitty
 Seventh Son - Den siste lærling (2014) .... Alice Deane
 Jeg er Ingrid (2015) .... Ingrid Bergman (stemme)
 Ex Machina (2015) .... Ava
 Den danske piken (2015) .... Gerda
 The Light Between Oceans (2016) .... Isabel Sherbourne
 Jason Bourne (2016) … Heather Lee
 Tomb Raider (2018) … Lara Croft
 Jordskjelvfuglen (2019) ... Louisa Sky

Fjernsyn 
 Min balsamerade mor (2002) .... Ebba Du Rietz (TV-film)
 En decemberdröm (2005) .... Toni (3 episoder)
 Levande föda (2007) .... Linda (miniserie)
 Andra avenyn (2007–08) .... Jossan Tegebrandt Björn (39 episoder)
 Höök (2008) .... Katarina (2 episoder)

Kortfilmer 
 Darkness of Truth (2007) … Sandra Svensson
 The Rain (2007) … Dancer
 Love (2008) … Fredrika
 Susans längtan (2009) … Girl in Apartment

Referanser

Eksterne lenker 
 

Svenske skuespillere
Oscar-vinnere (birolle)
Personer fra Göteborg